הענף הכפי השטחי

הֶעָנָף הַכַּפִּי הַשִּׁטְחִי (TA: ramus palmaris superficialis) הוא ענף עורקי בכף היד המסתעף מעורק החישור ומספק דם לכף היד.

הענף הכפי השטחי מסתעף מעורק החישור בטרם האחרון מתעקל סביב צדו של שורש כף היד. בהתקדמו, הענף עובר דרך שרירי בליטת כף היד, שאותם הוא מספק, ולפעמים הוא עובר מעליהם. לעיתים הוא משיק לחלקו הסופי של עורק הגומד ליצירת קשת כף היד השטחית.

גודלו של הענף משתנה מאדם לאדם. לרוב הוא קטן מאוד ומסתיים באזור שרירי האגודל, אולם לעיתים גודלו כשל המשך עורק החישור עצמו.

עורקי הגפיים העליונות